Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1174

18. táblázat Az egyesítőcsomagolás kategóriái, beleértve a szállítótartályokat, ha egyesítőcsomagolásként használják azokat Szállítási mutatószám Kategória I-FEHÉR A szállítási mutatószám nagyobb, mint 0, de kisebb vagy egyenlő 1 II-SÁRGA A szállítási mutatószám nagyobb, mint 1 III-SÁRGA 7.16.10 Az illetékes hatóságok értesítése 7.16.10.1 Az olyan küldeménydarab első fuvarozása előtt, amelyhez az illetékes hatóság engedélye szükséges, a feladó köteles az adott küldeménydarab-mintára vonatkozó, az illetékes hatóság által kiállított valamennyi bizonyítvány másolatát bemutatni mindazon országok illetékes hatóságainak, amelyek területén a küldeményt fuvarozni kell. A feladó nem köteles bevárni ezen illetékes hatóságok visszaigazolását a bizonyítvány kézhezvételéről, míg az illetékes hatóság nem köteles ilyen visszaigazolás adására. 7.16.10.2 Valamennyi, a következő 7.16.10.2.1, 7.16.10.2.2 és 7.16.10.2.3 pontban hivatkozott feladásról a feladó értesíti mindazon országok illetékes hatóságait, amelyek területén az árut fuvarozni kell. Ezt az értesítést minden illetékes hatóságnak meg kell kapnia a feladás időpontjáig, s lehetőség szerint legalább 7 nappal azt megelőzően. Minden ilyen fuvarozást egyeztetni kell a feladási, a rendeltetési és az átmeneti vasutakkal. A feladási vasút köteles a feladásról értesíteni az átmeneti vasutakat és a rendeltetési vasutat. 7.16.10.2.1 Radioaktív anyagot tartalmazó B(U) típusu küldeménydarab, amelynek aktivitása meghaladja a következő értékek közül a legkisebbet: 3⋅103 A1, illetve 3⋅103 A2 vagy 1000 TBq (20 kCi). 7.16.10.2.2 B(M) típusú küldeménydarabok 7.16.10.2.3 Fuvarozás különleges feltételek alapján 7.16.10.3 Minden ilyen fuvarozást egyeztetni kell a feladási, a rendeltetési és az átmeneti vasutakkal. A feladási vasút köteles a feladásról értesíteni az átmeneti vasutakat és a rendeltetési vasutat. 7.16.10.4 A küldeményről szóló értesítésnek a következőket kell tartalmaznia: – a küldeménydarab azonosítását biztosító adatokat, beleértve minden azonosító jelzést és a bizonyítványok számait; – tájékoztatást a feladás tényleges időpontjáról, a tervezett érkezési időpontról és útirányról; – a radioaktív anyag vagy nuklid megnevezését; – a radioaktív anyagok fizikai állapotának és vegyi összetételének leírását vagy «Különleges formájú radioaktív anyag» nyilatkozatot; – a radioaktív tartalom fuvarozás alatti legnagyobb aktivitását becquerelben (Bq) [és ha kívánatos curieben (Ci)] a hozzá tartozó SI-előtaggal (lásd az SZMGSZ 2. Melléklet «Általános rendelkezések» Fejezetét). Hasadóanyagok esetén az aktivitás helyett azok összes tömege is megadható grammban (g) vagy annak többszörösében; – a baleseti lapot. 7.16.10.5 A feladó nem köteles külön értesítést küldeni, ha a szükséges információkat tartalmazza a feladási engedélyért benyújtott kérelme (lásd a 7.17.3.1.2 pontot). 7.16.11 A bizonyítványok és a használati utasítás megléte. A feladó a fuvarozás megkezdése előtt köteles beszerezni a 2.7 Függelék szerint szükséges valamennyi bizonyítvány másolatát, a küldeménydarab lezárására és más, a feladást megelőző, a bizonyítványokban előírt előkészületekre vonatkozó utasítások másolatát. 2002/105/II. szám 7.17 Engedélyezési és adminisztrációs előírások 7.17.1 Általános előírások Az illetékes hatóságok engedélye szükséges: 7.17.1.1 minden különleges formájú radioaktív anyaghoz (lásd a 7.17.2. pontot); 7.17.1.2 minden, hasadóanyagot tartalmazó küldeménydarabhoz (lásd a a 7.17.3.3 és a 7.17.4 pontot); 7.17.1.3 minden B típusú - B(U) típusú és B(M) típusú küldeménydarabhoz (lásd a 7.17.3.1, 7.17.3.2 és 7.17.3.4 pontot); 7.17.1.4 különleges feltételek melletti feladásra (lásd a a 7.17.7 pontot); 7.17.1.5 bizonyos küldeményekhez (lásd a 7.17.6 pontot); 7.17.1.6 az 1. táblázatban nem felsorolt A1 és A2 értékek kiszámításához (lásd a 2.7 Függelék 1. pontját). 7.17.2 A különleges formájú radioaktív anyagok engedélyezése 7.17.2.1 A különleges formájú radioaktív anyagok mintájának engedélyezéséhez egyoldalú jóváhagyás szükséges. Az engedélyezés iránti kérelemnek a következőket kell tartalmaznia: – a radioaktív anyag, vagy ha kapszuláról van szó, tartalmának pontos leírását; különös figyelmet kell fordítani a fizikai és a kémiai állapot leírására; – az alkalmazandó kapszula kivitelének részletes leírását; – jegyzőkönyvet az elvégzett vizsgálatokról az eredmények feltüntetésével vagy annak számításokkal igazolt bizonyításáról, hogy a radioaktív anyagok megfelelhetnek a szilárdsági szabványoknak vagy bármely, más bizonyítékát annak, hogy a különleges formájú radioaktív anyagok jelen Szabályzat alkalmazott követelményeit kielégítik; – a minőségbiztosítási program meglétének bizonyítását. 7.17.2.2 Az illetékes hatóság bizonyítványt állít ki arról, hogy a jóváhagyott minta megfelel a különleges formájú radioaktív anyagokra vonatkozó előírásoknak, s e mintához azonosító számot rendel hozzá. A bizonyítványban fel kell tüntetni mindazon részletes, hasznos információkat, amelyek a különleges formájú radioaktív anyagra vonatkoznak. 7.17.3 A küldeménydarab minták jóváhagyása 7.17.3.1 A B(U) típusú küldeménydarab-minták jóváhagyása 7.17.3.1.1 Minden, olyan országban kidolgozott B(U) típusú küldeménydarab-mintát, amelynek vasútja az OSZZSD tagja, engedélyeztetni kell a származási ország illetékes hatóságával. Amennyiben a származási ország vasútja nem tagja az OSZZSD-nek, a fuvarozás csak akkor engedélyezhető, ha: – ez az ország bizonyítványt állít ki, miszerint a küldeménydarab megfelel a 2.7 Függelék 2. pontjának és az SZMGSZ 2. Melléklet más műszaki előírásainak, és ezt a bizonyítványt a fuvarozásban érintett első olyan ország, amelynek vasútja az OSZZSD tagja, elismeri; – bizonyítvány hiányában a küldeménydarab-mintát a fuvarozásban érintett első olyan ország, amelynek vasútja az OSZZSD tagja, jóváhagyta. – Bármely, hasadóanyagok fuvarozására rendelt B(U) típusú küldeménydarab-minta engedélyezéséhez, ha arra a 2.7 Függelék 2.12 pont rendelkezéseinek hatálya kiterjed, többoldalú jóváhagyás szükséges. 7.17.3.1.2 Az engedélyezés iránti kérelemnek a következőket kell tartalmaznia: – a tervezett radioaktív tartalom pontos leírását, többek között fizikai állapotának, kémiai alakjának és sugárzása jellegének ismertetésével; – a minta részletes leírását, beleértve a szerkezet valamennyi gyártási rajzát, a felhasználandó anyagok és gyártási módszerek felsorolását; – az elvégzett vizsgálatok jegyzőkönyvét az eredmények feltüntetésével vagy annak számításokkal vagy bármely más módon történő igazolását, hogy a minta megfelel az alkalmazott előírásoknak; – javaslatot a használati és a karbantartási utasításra; 2002/105/II. szám – amennyiben a küldeménydarab 100 kPa (1,0 bar) értéknél nagyobb maximális üzemi nyomásra van kialakítva, az engedély iránti kérelemben külön fel kell tüntetni a hermetizáló rendszerhez felhasznált szerkezeti anyagokat, az azokból való mintavétel és az elvégzendő vizsgálatok típusát; – amennyiben a tervezett tartalom besugárzott fűtőelem, akkor az engedélykérőnek a biztonsági problémák elemzésénél be kell mutatnia és igazolnia kell minden feltételezést, amely az adott fűtőelem tulajdonságaira vonatkozik; – minden különleges berakási (elhelyezési) feltételt, amely a küldeménydarab biztonságos hőelvezetéséhez szükséges; figyelembe kell venni az alkalmazandó különböző fuvarozási módokat, valamint a vasúti kocsik vagy a szállítótartályok típusait; – a küldeménydarab felépítését ábrázoló, legfeljebb 21 x 30 cm nagyságú rajzot; – a minőségbiztosítási program meglétének bizonyítékát. 7.17.3.1.3 Az illetékes hatóság jóváhagyási bizonyítványt állít ki, amely igazolja, hogy a minta megfelel a B(U) típusú küldeménydarabokra vonatkozó előírásoknak. 7.17.3.2 A B(M) típusú küldeménydarab-minták engedélyezése 7.17.3.2.1 Minden B(M) típusú küldeménydarab-minta, beleértve a hasadóanyagokat tartalmazókat is, amelyekre a 7.17.3.3 pont előírásainak hatálya kiterjed, többoldalú jóváhagyást igényel. 7.17.3.2.2 A B(M) típusú küldeménydarab-minta engedélyezése iránti kérelemnek a B(U) típusú küldeménydarabra a 7.17.3.1.2 pontban meghatározott adatokon kívül a következőket kell tartalmaznia:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes